recursal/SuperWikiNEXT-32B huggingface dataset:
**ராஷ்மி நர்சரி** போடோ வம்சாவளியைச் சேர்ந்த ஆங்கிலத்தில் எழுதும் இந்திய எழுத்தாளராவார். இவரது, குழந்தைகளுக்கான புத்தகமான *ஹிஸ் ஷேர் ஆஃப் ஸ்கை* (2012) மிகவும் பிரபலமான இவர் 2016 இல் சாகித்ய அகாடமி விருதை வென்றார்.

இவரது முதல் நாவலான *பிளட்ஸ்டோன், லெஜண்ட் ஆஃப் தி லாஸ்ட் என்கிராவிங்,* இலக்கியரீதியாகவும், சமூக ரீதியாகவும் மற்றும் கல்வி ரீதியாகவும் பாராட்டப்பட்ட பாலின ஆய்வுகள் பற்றிய ஆய்வுக் கட்டுரைகளை ஊக்குவிக்கும் சிறந்த படைப்பாகும். 

* *மொசைக்,*
* *கலர்ஸ் ஆஃப் லைஃப்,*
* மனித உறவுகள் மற்றும் உணர்ச்சிகள் பற்றிய சிறுகதைகளின் தொகுப்பு
* *லுக்கிங் பியோண்ட்,* மற்றும்
* சிநேகலாயா ஹவுஸ் ஆஃப் லவ் குழந்தைகளின் நம்பிக்கை மற்றும் வாழ்க்கை அனுபவங்களின் கதைகள்

போன்றவை இவரது படைப்புகளில் குறிப்பிடத்தக்கவையாகும். 

மறைந்த டாக்டர். பாபேந்திர நாத் சைகியாவின் விருது பெற்ற அசாமிய கதைகள் இவரால் ஆங்கிலத்தில் மொழிபெயர்க்கப்பட்டு வெளியிடப்பட்டுள்ளது.

ஷில்லாங்கில் உள்ள *பைன் மவுண்ட் பள்ளியில்* தனது கல்வியைத் தொடங்கிய நர்சரி தற்போது பல்கலைக்கழகமாக மாற்றப்பட்டுள்ள அப்போதைய காட்டன் கல்லூரியில் பொருளாதாரத்தில் பட்டம் பெற்றுள்ளார். மேலும், சிம்பயோசிஸில் இருந்து மனித வள மேலாண்மையில் முதுகலைப் பட்டமும் பெற்றுள்ளார்.

ராஷ்மி நர்சரியின் சில படைப்புகள் பிற இந்திய மொழிகளில் மட்டுமல்லாது வெளிநாட்டு மொழிகளிலும் மொழிபெயர்க்கப்பட்டு, பல்கலைக்கழகங்களில் பாடங்களாகவும் கற்பிக்கப்பட்டு வருகிறது.

தனிப்பட்ட வாழ்க்கை
------------------

இவர் அஸ்ஸாமின் கவுகாத்தியில் வசித்து வருகிறார். இவரின் கணவர் ஹேமந்த நர்சாரி, முன்னாள் ஐஏஎஸ் அதிகாரி, தற்போது தேசிய மனித உரிமைகள் ஆணையத்தின் சிறப்புக் கண்காணிப்பாளராக உள்ளார். இவருக்கு டாக்டர் சந்தியா நர்சரி என்ற மகளும் ஜெய்ராஜ் நர்சரி என்ற மகனும் உள்ளனர்.

விருதுகள்
---------

* குழந்தை இலக்கியத்திற்கான சாகித்ய அகாடமி, 2016
* ப்ராக் பிரேரோனா இலக்கியத்திற்கான விருது, 2020

மேற்கோள்கள்
-----------

1. ↑  "BAL SAHITYA PURASKAR (2010-2020)". SAHITYA AKADEMI. 4 January 2022 அன்று பார்க்கப்பட்டது.
**பெரும் புகைமலை** (*Great Smoky Mountains*) தென்கிழக்கு ஐக்கிய அமெரிக்காவின் டென்னிசி–வட கரொலைனா எல்லையில் அமைந்துள்ள மலைத் தொடர் ஆகும். இவை ஆப்பலேச்சிய மலைத்தொடரின் உட்பிரிவாகும். இந்த மலைத் தொடர் சில நேரங்களில் **புகை மலை** என்றும் பரவலாக **இசுமோக்கீசு** என்றும் குறிப்பிடப்படுகின்றது. இங்கு பெரும் புகைமலை தேசியப் பூங்கா அமைந்துள்ளது. இந்தப் பூங்கா 1934இல் நிறுவப்பட்டது. ஆண்டுக்கு 9 மில்லியன் வருகையாளர்களைக் கவரும் இந்தப் பூங்கா ஐக்கிய அமெரிக்காவில் மிகவும் பார்க்கப்படும் பூங்காவாக விளங்குகின்றது.

இம்மலைத்தொடர் பன்னாட்டு உயிர்க்கோளக் காப்பகத்தின் அங்கமாகும். இங்கு 187,000 ஏக்கர்கள் (76,000 ha) பரப்பில் தொன்மையான காடுகள் உள்ளன; மிசிசிப்பி ஆற்றுக்கு கிழக்கில் இத்தகைய பெரும்பரப்பிலுள்ள தொன்மைக் காடாக விளங்குகின்றது. அப்பலேச்சிய மலைத் தொடரின் இரு மலைத்தொடரிடை பள்ளத்தாக்கில், இம்மலைத் தொடரின் குறைந்த உயரங்களில் உள்ள வன்மரக் காடுகள் வட அமெரிக்காவில் மிகப்பெரிய பல்வகைமை சூழல்தொகுதிகளாகும். அதேபோல இம்மலைத்தொடரின் உயர்ந்த பகுதிகளில் காணப்படும் ஊசியிலை வகைக் காடுகளும் இங்குதான் பெருமளவில் உள்ளன.  கிழக்கு ஐக்கிய அமெரிக்காவின் பெரும்பான்மையான கருங்கரடிகள் இங்குள்ளன; அயனமண்டலத்தை அடுத்து பல்வகையான சாலமாண்டர் இனங்களையும் இங்கு காணலாம்.

பெரும் புகைமலையை ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களமாக அறிவித்துள்ளது. ஐக்கிய அமெரிக்க தேசியப் பூங்காத் துறை இங்கு வாழ்ந்திருந்த ஆப்பலேச்சிய இனங்களின் 78 கட்டமைப்புக்களை பராமரித்து வருகின்றது. 

இந்த மலைத்தொடரின் மீது எப்போதும் காணப்படும் இயற்கையான மூடுபனியாலும் தொலைவிலிருந்து காண்கையில் புகை எழும்புவது போலிருப்பதாலும் இதனை புகை போன்ற எனப் பொருள்பட "இசுமோக்கி" என ஆங்கிலத்தில் அழைக்கலாயினர். இந்த மூடுபனி தாவரங்கள் வெளியிடும் ஆவியாகும் கரிமச் சேர்வை வேதிப் பொருட்களின் மீயுயர் ஆவி அழுத்தத்தால் ஏற்படுகின்றது.

மேற்சான்றுகள்
-------------

1. ↑  "National Park Service". Nps.gov. 2012-11-06. 2013-01-02 அன்று பார்க்கப்பட்டது.
2. ↑  Rose Houk, *Great Smoky Mountains National Park: A Natural History Guide* (Boston: Houghton Mifflin, 1993), 198.
3. ↑  Houk, 50.
4. ↑  Houk, 112, 119.
5. ↑  Laura Naranjo, "Volatile Trees," NASA.gov, 20 November 2011. Retrieved: 24 June 2013.

வெளி இணைப்புகள்
---------------

விக்கிமீடியா பொதுவகத்தில்,  
 ***Great Smoky Mountains National Park***   
என்பதின் ஊடகங்கள் உள்ளன. 


* அதிகாரப்பூர்வ இணையதளம்
* Great Smoky Mountains Association — official nonprofit partner of the park, maps, guides, photos, and videos
* National Weather Service Southern Appalachian Precipitation study
* Great Smoky Mountains Institute at Tremont
* Cornell University study on invasive balsam woolly adelgid control
* Geologic Map of the Great Smoky Mountains National Park Region, Tennessee and North Carolina ஐக்கிய அமெரிக்க நில அளவாய்வுத் துறை
* History and maps
* The Great Smoky Mountains Regional Project — a collection of documents and early photographs regarding the Great Smokies and surrounding communities
* Southern Appalachian English: Transcripts — sound file samples of interviews of long-time residents of the Great Smokies conducted in 1939
பா **·** உ **·** தொ
**அ.ஒ.அ. உயிரொலி அட்டவணை**

படிமம் •   ஒலி|  | முன் | முன்-​அண்மை | நடு | பின்-​அண்மை | பின் |
| **மேல்** | 

|  |
| --- |
| •iy
•ɨʉ
•ɯu
•ɪʏ
•ɪ̈ʊ̈
•ʊ
•eø
•ɘɵ
•ɤo
•e̞ø̞
ə
•ɤ̞o̞
•ɛœ
•ɜɞ
•ʌɔ
•æ
ɐ
•aɶ
•ä
•ɑɒ |

 |
| கீழ்-மேல் |
| மேலிடை |
| **இடை** |
| கீழ்-இடை |
| மேல்-கீழ் |
| **கீழ்** |
| இணைகளாகத் தரப்பட்டுள்ள உயிர்கள்: இதழ்விரி உயிர் • இதழ்குவி உயிர். |

**மேல் பின் இதழ்குவி உயிர்** அல்லது **மூடிய பின் இதழ்குவி உயிர்** என்பது சில பேச்சு மொழிகளில் காணப்படும் உயிர் வகைகளுள் ஒன்று. அனைத்துலக ஒலிப்பியல் அரிச்சுவடியில் இதன் குறியீடு u. இதற்கு இணையான X-SAMPA குறியீடு u. பல மொழிகளில் *மேல் பின் இதழ்குவி உயிர்களை* ஒலிக்கும்போது இதழ்கள் குவிந்து முன்னோக்கி நீளுகின்றன.

உறுப்பமைவு
----------

ஒலிக்கும்போதான நாக்கின் நிலை, இதழ் அமைப்பு என்பவற்றைப் பொறுத்தே உயிர் ஒலிகள் வகை பெறுகின்றன. முக்கியமாக நாக்கின் மேல்-கீழ் நிலை, அதன் முன்-பின் நிலை, இதழின் குவிதல்-விரிதல் நிலை என்பனவே உயிர் ஒலி வேறுபாடுகளை உருவாக்குகின்றன. *மேல் பின் இதழ்குவி உயிரை*ப் பொறுத்தவரை, பின்வரும் நிலைமைகளைக் காணலாம்.

1. நாக்கு வாயின் மேற் பகுதிக்குக் கூடிய அளவு அண்மையாக இருத்தல்.
2. கூடி அளவு நாக்கு பின் தள்ளி இருத்தல்.
3. இதழ்கள் குவிதல்

தமிழில்
-------

தமிழில் **உ**, **ஊ** ஆகிய இரண்டும் *மேல் பின் இதழ்குவி உயிர்கள்*. இவற்றில் **உ** மேல் பின் இதழ்குவி குற்றுயிர் என்றும், **ஊ** மேல் பின் இதழ்குவி நெட்டுயிர் என்றும் அழைக்கப்படுகின்றன. ஒலிப் பிறப்பைப் பொறுத்தவரை உகரம், ஊகாரம் இரண்டும் ஒரே வகையினவே. ஒலிப்புக் கால அளவிலேயே இரண்டும் வேறுபடுகின்றன. குற்றுயிரை ஒலிக்கும்போது நாக்கு சற்று நெகிழ்வு உடையதாகவும், நெட்டுயிரை ஒலிக்கும்போது சற்று இறுக்கமாகவும் இருக்கும்.

இவற்றையும் பார்க்கவும்
----------------------

* உயிரொலி
போபால் உடன் குழப்பிக் கொள்ளாதீர்கள்.

**பொபால்** *(Bopal)* என்பது இந்தியாவின் குசராத்து மாநிலத்தில் இருக்கும் அகமதாபாத் மாவட்டத்தில் அமைந்துள்ள ஒரு நகராட்சி ஆகும்.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டிற்கு அமைவாக இந்நகரின் மக்கள் தொகை 12,181 ஆகும். இம்மக்கள் தொகையில் 53 விழுக்காடு நபர்கள் ஆண்கள் மற்றும் 47 விழுக்காடு நபர்கள் பெண்கள் ஆவர். பொபால் நகரின் படிப்பறிவு சதவீதம் 80% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 84% மற்றும் பெண்களின் படிப்பறிவு சதவீதம் 75% ஆகும். 

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இங்கு 12,181 மக்கள் வாழ்ந்து வந்தனர். 2011 இல் இடம்பெற்ற கணக்கெடுப்பிற்கு அமைவாக தற்போது இங்கு 34,030 மக்கள் வாழ்கின்றனர்.

மேற்கோள்கள்
-----------

1. ↑  Rajiv Shah (2011-06-28). "State villages moving towards urbanization: Census". *தி டைம்ஸ் ஆஃப் இந்தியா* (Ahmedabad).. பார்த்த நாள்: 2015-03-09.
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**சுற்றுச்சூழல் மற்றும் மேம்பாடு** **குறித்த** **ரியோ பிரகடனம்** (*Rio Declaration on Environment and Development*), என்பது பொதுவாக **ரியோ பிரகடனம்** என்று அழைக்கப்படுகிறது. இது 1992ஆம் ஆண்டு ஐக்கிய நாடுகளின் "சுற்றுச்சூழல் மற்றும் மேம்பாடு பற்றிய மாநாட்டில்" தயாரிக்கப்பட்ட ஒரு ஆவணமாகும். இது முறைசாரா முறையில் பூமி உச்சி மாநாடு என்று அழைக்கப்படுகிறது. ரியோ பிரகடனம் எதிர்கால நிலையான வளர்ச்சியில் நாடுகளுக்கு வழிகாட்டும் நோக்கத்துடன் 27 கொள்கைகளைக் கொண்டிருந்தது. இதில் 175 நாடுகள் கையெழுத்திட்டன.

வரலாறு
------

ரியோ பிரகடனத்தை ஏற்றுக்கொண்ட ரியோ மாநாடு 1992 சூன் 3 முதல் 14 வரை நடைபெற்றது. இதைத் தொடர்ந்து, ஆவணத்தின் கொள்கைகளை நடைமுறைப்படுத்துவதில் ஏற்பட்டுள்ள முன்னேற்றத்தை மதிப்பிடுவதற்குப் பன்னாடுச் சமூகம் இரண்டு முறை கூடியுள்ளது. முதலில் நியூயார்க் நகரில் 1997-ல் ஐ.நா. பொதுச் சபை அமர்வின் போதும், பின்னர் 2002-ல் ஜோகன்னஸ்பர்க்கிலும் கூடியது. இந்த ஆவணம் சுற்றுச்சூழல் விழிப்புணர்வை ஏற்படுத்த உதவியது. 2007ஆம் ஆண்டின் சான்றுகள், சுற்றுச்சூழல் இலக்குகள் சிறிதளவே இதன் மூலம் எட்டப்பட்டதாகக் கூறுகின்றன.

உள்ளடக்கம்
----------

"பூமியின் ஒருங்கிணைந்த மற்றும் ஒன்றுக்கொன்று சார்ந்த இயல்பு, "எங்கள் வீடு" என்று குறிப்பிடும் ரியோ பிரகடனம் 27 கொள்கைகளை அறிவித்தது. முதல் கொள்கையானது நீடித்த வளர்ச்சி என்பதை முதன்மையாகக் கொண்ட மனிதர்களைப் பற்றியது. இவர்கள் இயற்கையோடு இயைந்த ஆரோக்கியமான மற்றும் பயனுள்ள வாழ்க்கையை வாழத் தகுதியுடையவர்கள். மாநிலங்கள் சுற்றுச்சூழல் சட்டத்தை இயற்றும் என்ற எதிர்பார்ப்பைச் சரத்து 11 உருவாக்குகிறது. மேலும் சரத்துகளின் முன்னெச்சரிக்கை கொள்கையின் சூத்திரங்களும் அடங்கும். இது "நாடுகள், அவர்களின் திறன்களுக்கு ஏற்ப பரவலாகப் பயன்படுத்தப்பட வேண்டும்" (சரத்து 15), மற்றும் மாசுபடுத்துபவர் பணம் செலுத்தும் கொள்கையினை மேற்கொள்ள பொது நலனுக்காக ஊக்குவிக்கப்படுகின்றன. இது பன்னாட்டு வணிகம் மற்றும் முதலீட்டைச் சிதைக்காது (சரத்து 16). இறுதி சரத்து மற்ற கொள்கைகளை நல்ல நம்பிக்கையுடன் நிறைவேற்ற அழைக்கிறது.

மேலும் பார்க்கவும்
------------------

* மூன்று தலைமுறை மனித உரிமைகள்

மேற்கோள்கள்
-----------

1. ↑   "Rio Declaration on Environment and Development". *Encyclopedia of Environment and Society* **4**. (2007). Thousand Oaks: Sage Publications. 1512–1514. ISBN 9781412927611.
2. ↑  UN Documentation Centre, Rio Declaration, Article 1

வெளி இணைப்புகள்
---------------

* ஐநா ஆவண மையம் ரியோ பிரகடனத்தின் முழு உரை.
* Günther Handl இன் அறிமுகக் குறிப்பு , ஐக்கிய நாடுகளின் ஆடியோவிஷுவல் லைப்ரரி ஆஃப் இன்டர்நேஷனல் லாவின் வரலாற்று ஆவணக் காப்பகத்தில் *சுற்றுச்சூழல் மற்றும் மேம்பாடு குறித்த ரியோ பிரகடனத்தின்* செயல்முறை வரலாற்றுக் குறிப்பு மற்றும் ஆடியோவிஷுவல் பொருள்
| பெண்ணிய மெய்யியல்தொடரின் பகுதி |
| --- |
| 
முதன்மை ஆக்கங்கள் |
| * *A Vindication of the Rights of Woman* (1792)
* *The Subjection of Women* (1869)
* *The Origin of the Family, Private Property and the State* (1884)
* *The Second Sex* (1949)
* *The Feminine Mystique* (1963)
* *The Dialectic of Sex: The Case for Feminist Revolution* (1970)
* *ஆண்வழி மரபு உருவாக்கம்* (1986)
* *ஜென்டர் டிரபிள்* (1990)
 |
| 
முதன்மை கோட்பாட்டாளர்கள் |
| * மேரி உல்சுடன்கிராஃப்ட்
* சிமோன் ட பொவார்
* பெட்டி பிரீடன்
* சுலாமித் பயர்சுடோன்
* குளோரியா இசுடீனெம்
* அஞ்செலா டேவிசு
* பெல் ஹூக்சு
* கெர்டா லெர்னர்
* ஜூடித் பட்லர்
 |
| 
முக்கிய கோட்பாடுகள் |
| 
* பெண்ணியம்
* பாலினம்

* பாலினச் சமன்நிலை
* சமூகம் உருவாக்கும் பாலின வேறுபாடு
 |
| * பா
* உ
* தொ
 |

**பெண்ணிய மெய்யியல்** (*Feminist philosophy*) என்பது பெண்ணியப் பார்வையில் மெய்யியலை அணுகுவதைக் குறிக்கிறது. இது மெய்யியல் முறைகள் மூலமாக பெண்ணியக் கருத்துக்களுக்கு வலுவூட்டுவதையும் மரபுவழி மெய்யியல் கருத்துக்களை பெண்ணியக் கோணத்திலிருந்து மீள்மதிப்பீடு அல்லது விமரிசிப்பதை அடக்கியுள்ளது.

பெண்ணிய மெய்யியல் குறித்த ஒருங்கிணைந்த அணுகுமுறை இல்லை. பெண்ணிய மெய்யியலாளர்கள், மெய்யியலாளர்களாக ஆய்வுவழி மெய்யியல் அல்லது ஐரோப்பிய மெய்யியலை பின்பற்றுவதும், அவற்றுள் பல்வேறு வேறுபாடான கருதுகோள்களைக் காண்போராகவும், பெண்ணியவாதிகளாக பல்வேறு வேறுபாடான பெண்ணிய அணுகுமுறைகளைக் கொண்டோராகவும் உள்ளனர்.

மெய்யியலின் பல வழமையானச் சிக்கல்களுக்கு பெண்ணியம் புதிய அணுகுமுறையை ஈந்துள்ளது. காட்டாக, நாம் எவ்வாறு அறிகிறோம் என்பதைக் குறித்த கருதுகோள்களும் பகுத்தறிவு குறித்த கருத்துக்களும் ஆண்களின் கற்பிதங்களின் அடிப்படையில் பெறப்பட்டவை என்றும் பெண்களின் குரல் ஒதுக்கப்பட்டன என்றும் பெண்ணிய அறிகை மெய்யியலாளர்கள் கருதுகின்றனர். சிலர் மரபுவழி மெய்யியலின் பிடிவாதமான விவாதப்பாணியை ஆண்களைக் குவியப்படுத்திய, குடும்பத்தலைவரை மையப்படுத்திய அணுகுமுறையாக விமரிசிக்கின்றனர். இத்தகைய விமரிசனத்தை பெண்ணிய மெய்யியலாளர்கள் சிலர் ஏற்பதில்லை; தாக்குகின்ற விவாதப்பாணி பெண்களின் குணத்திற்கும் ஏற்றவையே என்பது இவர்களது கூற்றாகும்.

மேற்சான்றுகள்
-------------

1. 1 2  Gatens, M. *Feminism and Philosophy: Perspectives on Difference and Equality* (Indiana University Press, 1991)
2. ↑  Moulton, Janice, 1993, "A Paradigm of Philosophy: The Adversary Method", Discovering Reality, S. Harding and M. B. Hintikka (eds.), Hingham, MA: D. Reidel, 149–164.
**பெரும் கல்வி** (சீனம்: 大学; பின்யின்: Dà Xué) ஒரு முக்கிய நவ கன்பூசிய நூல். இந்த நூல் 11 ம் நூற்றாண்டில் சுங் வம்ச ஆட்சியின் போது அரச பணித் தேர்வுக்கான அடிப்படை நூல்களில் ஒன்றாக சூ சி அவர்களால் தெரிவு செய்யப்பட்டது. இந்த நூல் சிறிய மூலப் பிரதியையும், பத்து விளக்க உரைகளையும் கொண்டுள்ளது. மூலம் கன்பூசியருடைதாகவும், உரைகள் அவரது மாணவரான Zeng Zi என்றும் கூறப்படுகிறது.

முதன்மை உரை
-----------

The Way of the great learning involves manifesting virtue,
renovating the people, and abiding by the highest good. (...)
பெரும் கல்விக்கான வழி, ஒழுக்கத்தில்
மக்களை மேம்படுத்துவதில், உயர் நன்மைக்கு கட்டுப்படுதலில் வெளிப்படுகிறது.
大學之道在明明德，在親民，在止於至善 (...)
 
The ancients who wished to illustrate illustrious virtue throughout the
world, first ordered well their own States.
நல்லொழுக்கத்தை உலகுக்கு காட்ட முனைந்த முன்னோர்,
முதலில் தமது நாடுகளை ஒழுங்குபடுத்தினார்கள்.
古之欲明明德於天下者，先治其國
Wishing to order well their States, they first regulated their families.
நாடுகளை ஒழுங்குபடுத்தும் நோக்கில், முதலில் தமது குடும்பத்தை நெறிப்படுத்தினர்.
欲治其國者，先齊其家
Wishing to regulate their families, they first cultivated their persons.
குடும்பத்தை நெறிப்படுத்தும் நோக்கில், தம்மை பண்படுத்தினார்கள்.
欲齊其家者，先修其身
Wishing to cultivate their persons, they first rectified their hearts.
தம்மைப் பண்படுதும் நோக்கில், அவர்கள் தமது உள்ளத்தை சீராக்கினார்கள்.
欲修其身者，先正其心
Wishing to rectify their hearts, they first sought to be sincere in their thoughts.
தமது உள்ளத்தை சீராக்கும் நோக்கில், அவர்கள் தமது சிந்தனைகளை நேர்மையாக்க முனைந்தார்கள்.
欲正其心者，先誠其意
Wishing to be sincere in their thoughts, they first extended to the utmost of their knowledge.
தமது சிந்தனைகளை நேர்மையாக்கும் நோக்கில், அவர்கள் தமது அறிவின் எல்லையை நீட்டினார்கள்.
欲誠其意者，先致其知
Such extension of knowledge lay in the investigation of things.
அறிவின் எல்லையை நீட்டுதல் பொருட்களை ஆராய்வதில் உள்ளது.
致知在格物
 
Things being investigated, knowledge became complete.
பொருட்களை ஆராய்ச்சி செய்தலில், அறிவு பூரணமாகிறது.
物格而後知至
Their knowledge being complete, their thoughts were sincere.
அவர்களின் அறிவு பூரணமாகும் போது, அவர்களின் சிந்தனைகள் நேர்மையாக அமைகின்றது.
知至而後意誠
Their thoughts being sincere, their hearts were then rectified.
அவர்களின் சிந்தனைகள் நேர்மையாக அமையும் போது, அவர்களது உள்ளம் சீராகிறது.
意誠而後心正
Their hearts being rectified, their persons were cultivated.
அவர்களது உள்ளம் சீராகும் போது, அவர்களின் மனிதம் பண்பாகிறது.
心正而後身修
Their persons being cultivated, their families were regulated.
அவர்களது மனிதம் பண்பாகும் போது, அவர்களது குடும்பம் நெறிப்படுத்தப்படுகிறது.
身修而後家齊
Their families being regulated, their States were rightly governed.
அவர்களது குடும்பம் நெறிப்படுத்தப்படும் போது, நாடுகள் நல்லாட்சி பெறுகின்றன.
家齊而後國治
Their States being rightly governed, the entire world was at peace.
நாடுகளில் நல்லாட்சி நிலவும் போது, முழு உலகமும் அமைதியாகிறது.
國治而後天下平
 
From the Son of Heaven down to the mass of the people, all must
consider the cultivation of the person the root of everything besides. (...)
அரசனில் இருந்து பொது மக்கள் வரை, எல்லோரும்
தம்மைப் பண்படுத்துவதே எல்லாவற்றுக்கும் ஆணிவேர் என்பதை கருத்தில் கொள்ள வேண்டும்.
自天子以至於庶人，壹是皆以修身為本 (...)

மேற்கோள்கள்
-----------
**உத்தரநல்லூர் நங்கை** என்பவர் பதினைந்தாம் நூற்றாண்டில் தமிழ் நாட்டில் வாழ்ந்த பெண்பாற் புலவர். பாய்ச்சலூர்ப் பதிகம் என்ற நூலை இயற்றியவர். இந்நூலில் சாதி அமைப்பையும் பாகுபாட்டினையும் கடுமையாகச் சாடியுள்ளார். இவரைப் பற்றிய குறிப்புகள் மிகக் குறைவாகவே கிடைக்கின்றன. இப்புலவர் திருச்சி மாவட்டம் திருப்பாச்சில் ஆசிரமம் என்னும் ஊரை அடுத்த உத்தரநல்லூர் என்னும் ஊரில் நந்தனார் குலத்தில் பிறந்தவர்.

அபிதான சிந்தாமணி  இவரைப் பற்றி "இவள் ஒரு பெண்கவி, பிராமணரை வசை பாடினாள்" என்று குறிப்பிடுகிறது. தமிழ் நாவலர் சரிதை  இவரை "உத்தர நல்லூர் நங்கை இன்னாள் என்றும் இவளுக்கு பிராமணரிடத்து வெறுப்பு வந்ததற்கு காரணம் இன்னதென்றும் விளங்கவில்லை" என்கிறது. நங்கை குறித்து மு. அருணாசலம், தமிழ் இலக்கிய வரலாற்றில் பின்வரும் நிகழ்வு தரப்பட்டுள்ளது:

இந்த நங்கை இளம்வயதில் ஆற்றங்கரையில் மாடு மேய்த்து வந்தாள். வேதியச் சிறுவன் ஒருவன் அந்த ஆற்றில் நீராடி மந்திரம் சொல்லி, சந்தி முதலியன செய்வதைப் பலநாள் வேடிக்கை பார்த்து வந்தாள். வேதியச் சிறுவன் அவளோடு கள்ளம் கபடமின்றிப் பழகினான். வேதங்களைக் கற்றுத் தந்தான். ஊர் வேதியர் அவளைக் கண்டித்தனர். வேதியச் சிறுவன் நங்கைக்காக வாதாடினான். வேதியர் தம் சிறுவனுக்காக விட்டுக் கொடுத்தனர். நங்கை சிறுவனிடம் கற்ற கல்வியின் பயன் இந்த நூல்.

அடிக்குறிப்பு
-------------

1. ↑  1910 இல் வெளியான நூல்
2. ↑  பதினேழாம் நூற்றாண்டில் திரட்டப்பட்டு 1916 இல் பதிப்பிக்கப்பட்டது
3. ↑  மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**பாய்ச்சலூர்ப் பதிகம்** |

மேற்கோள்கள்
-----------

* இலக்கியக் களத்தில் உயர்சாதிக் கூட்டணி, மு. அருணாசலத்தின் தமிழ் இலக்கிய வரலாற்று நூல்கள், - ஒரு விரிவான பார்வை - பொ. வேல்சாமி பரணிடப்பட்டது 2012-01-18 at the வந்தவழி இயந்திரம்
* சார்புநிலை என்னும் திரை - சு.வேங்கடராமனின் "அறியப்படாத தமிழிலக்கிய வரலாறு" - பாவண்ணன் பரணிடப்பட்டது 2016-03-05 at the வந்தவழி இயந்திரம்
* மொழியால் மட்டுமே தமிழினத்தைத் திரட்ட முடியும் – பிரபஞ்சன் பரணிடப்பட்டது 2013-08-21 at the வந்தவழி இயந்திரம்
* பெண்களில் ஒரு பெரியார் - மாலன்
[*தொடர்பிழந்த இணைப்பு*]
**மாத நாவல்** என்பது தமிழ் இதழ்களின் ஒரு வடிவம் ஆகும். இவை மாத இதழாக வந்தவை ஆகும். இவை மாத இழர்கள் என்றாலும் இவற்றில் ஏதாவது ஒரு ஆசிரியர் 100 பக்கத்தில் எழுதிய ஒரு புதினத்தை மட்டும் முழுமையாக கொண்டிருக்கும். வேறு விசயங்களுக்கு பெரும்பாலும் இடம் இருக்காது. இதில் வரும் புதினங்கள் தீவிர இலக்கியத்தில் இருந்து மாறுபட்டு வெகுசனங்களை ஈர்க்கூடியனவாக இருக்கும்.

மாத நாவல்கள் 1970களின் இறுதியில் நல்ல வரவேற்பை பெற்றவையாக இருந்தன. பதிப்பாளர் ஜி. அசோகன் இத்துறையில் நுழைந்த பிறகு மேல்நாட்டு பாணியில் சட்டைப் பையில் வைத்துக் கொள்ளதக்கதாக சிறிய வடிவில் *பாக்கெட் நாவல்* என்ற வடிவில் மாத நாவலை 1986 இல் வெளியிட்டார். இந்த பாக்கெட் நாவல் விற்பனையில் சாதனைப் படைத்து ஒரு இலட்சம் பிரதிகளைத் தாண்டி விற்பனையானது. இதனால் புற்றீசல் போல பல மாத நாவல்கள் தோன்றின. வர இதழ்கள், நாளிதழ்கள், மாத இதழ்களை நடத்தியவர்களும் மாத நாவல்களை வெளியிட்டனர். மாத நாவல்கள் நாளிதழ்களை அச்சடிக்கப் பயன்படுத்தபட்ட தாளிலேயே பெரும்பாலும் அச்சிடப்பட்டன.

பாலகுமாரன், ராஜேஷ்குமார், ராஜேந்திரகுமார், பட்டுக்கோட்டைப் பிரபாகர், மகரிஷி, அணுராதா ரமணன், சிவசங்கரி, இந்துமதி, வாசந்தி, சுபா, புஷ்பா தங்கதுரை, ஆர்னிகா நாசர், தேவிபாலா, இந்திரா சௌந்தர்ராஜன், ரமணிசந்திரன், காஞ்சனா ஜெயதிலகர், ஆர். மணிமாலா, சுமதி, வி. உஷா, வித்யா சுப்பிரமணியம், மதுமதி என பலர் மாத நாவல்களில் ஏராளமாக எழுதினர். வாலி, சுஜாதா ஆகியோரும் துவக்கத்தில் மாத நவல்களில் எழுதினர். ஒரு கட்டத்தில் சுஜாதா மாத நாவல்களில் எழுதுவதை நிறுத்திக் கொண்டார். அது குறித்து கேட்டதற்கு தான் தொடருந்தில் சென்று கொண்டிருந்தபோது வாசகர் ஒருவர் மாத நாவலை படித்து முடித்த பிறகு சன்னலில் தூக்கி எறிந்ததைப் பார்த்ததாகவும், இந்த வகையிலேயே மாத நாவல்களுக்கு வாசகர் மத்தியில் மதிப்பிருப்பதை தான் உசர்ந்ததாக குறிப்பிட்டார். அது அப்போது சர்ச்சையை ஏற்படுத்தியது.

இணையப் பயன்பாடு அதிகரித்தப்பிறகு மாத நாவல்கள் தங்கள் வரவேற்பை இழந்தன.

மாத நாவல்கள் பட்டியல்
---------------------

* ராணிமுத்து (ராணி இதழின் வெளியீடு)
* மாலைமதி (குமுத்ததின் வெளியீடு)
* மோனா (சாவி இதழின் வெளியீடு)
* குங்குமச்சிமிழ் (குங்கும் இதழின் வெளியீடு)
* சுஜாதா
* மேகலா
* மணியன் மாத இதழ்
* கதைக்கதிர்
* மெட்டி
* பாக்கெட் நாவல்
* கிரைம் நாவல்
* குடும்ப நாவல்
* எ நாவல் டைம்
* உங்கள் ஜூனியர்
* சுபயோகம்
* சூப்பர் நாவல்
* பல்சுவை நாவல்
* லேடிஸ் நாவல்
* செவில்
* ஏ ஒன் நாவல்
* கோஸ்ட்
* கிளிக் நாவல்
* அழகிய மங்கையர் நாவல்
* அழகிய நந்தினி
* டே நாவல்
* டெவில் நாவல்
* திரில் நாவல்
* திகில் நாவல்
* டெரர் நாவல்
* ரம்யா நாவல்
* ஊதாப்பூ
* ராஜா ராணி
* ஜாப் கைடு லைன்ஸ்
* பாக்கெட்புக்ஸ்

மேற்கோள்கள்
-----------

1. ↑  அவள் ஒரு மோகனம் நூலின், முன்னுரையான எழுத்தை மட்டும் நம்பி! என்ற பகுதியில் ச. மெய்யப்பன், எம். ஏ
2. ↑  "Tamilonline - Thendral Tamil Magazine - நேர்காணல் - ஜி. அசோகன்". *www.tamilonline.com*. 2023-05-23 அன்று பார்க்கப்பட்டது.
3. ↑  "மனம் கவர்ந்த மாத நாவல்கள்". *Hindu Tamil Thisai*. 2023-04-23. 2023-05-23 அன்று பார்க்கப்பட்டது.
4. ↑  "மாத நாவல்கள் மலினமானவையல்ல: காஞ்சனா ஜெயதிலகர் பேட்டி". *Hindu Tamil Thisai*. 2022-04-24. 2023-05-23 அன்று பார்க்கப்பட்டது.
5. ↑  "இந்த மாத நந்தினி இதழில் நான் எழுதிய குடும்ப நாவல்" (இந்தோனேஷியன்). 2023-05-23 அன்று பார்க்கப்பட்டது.
**டி. வி. வரதராஜன்** என்று அழைக்கப்படும் **எஸ். வரதராஜன்** என்பவர் ஒரு இந்திய நாடக மற்றும் தொலைக்காட்சி நடிகர், தமிழ்த் தொலைக்காட்சி செய்தி வாசிப்பாளர் ஆவார். இவர் 28 ஆண்டுகளுக்கும் மேலாக தூர்தர்ஷனில் செய்தி வாசிப்பவராக இருந்தார்.

ஆரம்ப கால வாழ்க்கை
------------------

வரதராஜன் இந்தியாவின் தேசிய தொலைக்காட்சியான தூர்தர்ஷனில் செய்தி வாசிக்கும் வாய்ப்பைப் பெறுவதற்கு முன்பு, பாங்க் ஆப் இந்தியாவின் சென்னை மண்டல அலுவலகத்தில் பணிபுரிந்தார்.

தொழில்
------

வரதராஜன் 28 ஆண்டுகளுக்கும் மேலாக தூர்தர்ஷனின் செய்தி வாசிப்பாளராக இருந்து அதன் மிகவும் பழக்கமான முகங்களில் ஒன்றாக உருவெடுத்தார். பின்னர் இவருக்கு ஒய். ஜி. மகேந்திரனின் நாடகங்களில் நடிக்க வாய்ப்பு கிடைத்தது. 1990 களில், வரதராஜன் தானே ஒரு சொந்த நாடகக் குழுவை உருவாக்கினார். இவரது நாடகங்களில் *ஒன்றான இலவச இணைப்பு* மைலாப்பூர் அகாதமியிலிருந்து ஆறு விருதுகளை வென்றது. 

மூத்த தமிழ் திரைப்பட இயக்குனரான கே. பாலசந்தர் இவருக்கு தொலைக்காட்சித் தொடர்களில் நடிக்க வாய்ப்பு அளித்தார். அதிலிருந்து, இவர் பாலசந்தரின் தொலைக்காட்சி தொடர்களில் அதாவது *பிரேமி,* *கையளவு மனசு,* *காதல் பகடை* ஆகிய மூன்று தொடர்களில் முன்னணி வேடங்களில் நடித்துள்ளார். 

இவரது அண்மைய நாடகமான, 'இது நம்ம நாடு' மகத்தான வெற்றியைப் பெற்றது. 'இது நம்ம நாடு' நாடகமானது ஒரு அரசியல் நையாண்டியாகும். அது 2013 செப்டம்பர் 11 அன்று அரங்கேற்றப்பட்டது. இந்த நாடகத்தை 'துக்ளக்' சத்யா எழுதியுள்ளார், வரதராஜன் இயக்கி அதில் நடித்தார்.

நாடகங்கள்
---------

| நாடகம் | Ref. |
| --- | --- |
| *ஸ்ரீ தியாகராஜா* |  |
| *கையளவு மனசு* |  |
| *இது நம்ம நாடு* |  |

திரைப்படவியல்
-------------

படங்கள்

| ஆண்டு | படம் | பாத்திரம் | குறிப்புகள் |
| --- | --- | --- | --- |
| 1983 | *அந்த சில நாட்கள்* |  |  |
| 1994 | *பட்டுக்கோட்டை பெரியப்பா* |  |  |
| 1997 | *அருணாச்சலம்* |  |  |
| 2000 | *கண்டுகொண்டேன் கண்டுகொண்டேன்* | ஸ்ரீகாந்தை நேர்காணல் காண்பவர் |  |

தொலைக்காட்சி

| ஆண்டு | நிகழ்ச்சி | பாத்திரம் | அலைவரிசை | குறிப்புகள் |
| --- | --- | --- | --- | --- |
| 1996 - 1998 | *காதல் பகடை* | மோகன் பாபு | சன் தொலைக்காட்சி |  |
| 1996-1997 | கையளவு மனசு |  | சன் தொலைக்காட்சி |  |
| 2002-2003 | சஹானா |  | ஜெயா தொலைக்காட்சி |  |
| 2003 - 2005 | *அண்ணி* | மருத்துவர் | ஜெயா தொலைக்காட்சி |  |
| 2006 | *பெண்* |  | சன் தொலைக்காட்சி |  |
| 2014 - 2017 | *தாமரை* | ராகவன் | சன் தொலைக்காட்சி |  |

விருதுகள் மற்றும் பரிந்துரைகள்
------------------------------

* 2012: நாடக கலாசாரதி - வெற்றி

குறிப்புகள்
-----------

 

1. 1 2 3  Girija Subramanian. "The many facets of T. V. Varadarajan". Chennai Online. 2011-03-20 அன்று மூலம் பரணிடப்பட்டது.
2. 1 2  Balasubramanian, V. (19 May 2016). "Holding centre stage" – www.thehindu.com வழியாக.
3. 1 2  "Ithu Namma Naadu to be staged in Bangalore for the first time - Times of India". *The Times of India*.
4. ↑  Vishwanath, Narayana (7 October 2017). "Of art and music: Bringing saint Thyagaraja alive on stage". *Deccan Chronicle*.
5. ↑  "Drama festival". .
**பொபட்ராவ் பாகுஜி பவார்** (*Popatrao Baguji Pawar*, பிறப்பு: 1960) என்பவர் இந்தியாவில், மகாராட்டிரா மாநிலத்தில், அகமது நகர் மாவட்டம், ஹிவரே பசார் கிராமத்தில் பிறந்த விவசாயி ஆவார். அந்த கிராமத்தில் முதுகலை பட்டத்தை, இவர் ஒருவர் மட்டுமே பெற்றிருந்தார். இவர் ஹிவரே பசார் கிராமத்தின் முன்னாள் கிராம ஊராட்சி ஆணையரும் ஆவார்.

இவர் மகாராட்டிர மாநில அரசின் மாதிரி கிராம திட்டத்தின் நிர்வாக இயக்குநராக உள்ளார்.

ஒரு வறட்சியான கிராமத்தை தேர்வு செய்து அதை ஒரு வளர்ச்சியடைந்த கிராமமாக  மாற்றிய பெருமை, இவருக்கு உண்டு. மகாராட்டிரா அரசு இத்திட்டத்தை மாநிலம் முழுவதும் செயல்படுத்த விரும்பியது.

நலத்திட்டங்கள்
--------------

வறட்சியால் பாதிக்கப்பட்ட ஹிவரே பசார் கிராமத்தை பசுமையாக மாற்றி ஒரு வளமான மாதிரி கிராமமாக மாற்ற வழிவகைகளை  செய்தார். இதனால் அண்ணா ஹசாரேவின், ராலேகாண் சித்தி கிராம வளர்ச்சியின் மாதிரியை போன்றே, இதையும் வெற்றிகரமாக செயல்படுத்தப்பட்டது.

ஹிவரே பசாரின் கிராமத்தின் நீர் பாதுகாப்பு மற்றும் நீர் மேலாண்மைக்காக வளர்ச்சிக்காக 2007 ஆம் ஆண்டில் முதல் தேசிய விருதை வென்றது.

பத்மஸ்ரீ 2020
-------------

பொபட்ராவ் பாகுஜி பவார் தனது வறட்சியான கிராமத்தை பசுமையான மற்றும் வளமான கிராமமாக மாற்றியதற்காக, 2020 ஆம் ஆண்டுகான பத்மசிறீ விருது வழங்கப்பட்டது.

மேற்கோள்கள்
-----------

1. ↑  "Panchayati Raj training centre to come up at Hiware Bazar". Times of india (Mar 11, 2012)
2. ↑  "Sarpanch Who Transformed His Drought-Prone Village Wins Padma Shri". ndtv
3. ↑  "பத்ம விருதுகள் 2020 அறிவிப்பு".
பாய்ம இயக்கவியலில் **இயக்கநிலை அழுத்தம்** (*Dynamic pressure*) என்பது q (அ) Q எனும் எழுத்தால் சுட்டப்படுகிறது. இது **திசைவேக அழுத்தம்** என்றும் சிலவேளைகளில் குறிக்கப்பெறும். சமன்பாட்டு வடிவில் கீழ்க்காணுமாறு இயக்கநிலை அழுத்தம் குறிக்கப்படும்.

{\displaystyle q={\tfrac {1}{2}}\,\rho \,v^{2},}
இங்கு (அனைத்துலக முறை அலகுகள் பயன்படுத்தப்பட்டுள்ளன):

|  |  |
| --- | --- |
| {\displaystyle q\;} | = இயக்கநிலை அழுத்தம் - பாஸ்கல் அலகில் குறிக்கப்பட்டுள்ளது, |
| {\displaystyle \rho \;} | = பாய்ம அடர்த்தி - அலகு kg/m3 (எ-கா: காற்றின் அடர்த்தி), |
| {\displaystyle v\;} | = பாய்மத் திசைவேகம் - அலகு m/s. |

இயல்பார்ந்த அர்த்தம்
--------------------

இயக்கநிலை அழுத்தம் பாய்மத் துணிக்கையின் இயக்க ஆற்றலுடன் நெருங்கிய தொடர்புடையது ஏனென்றால் இரு கணியங்களும் துணிக்கையின் திணிவு(இயக்கநிலை அழுத்தத்தினை பொறுத்தவரை அடர்த்தியாக) மற்றும் வேகத்தின் வர்க்கத்திற்கு நேர் விகித சமனானவை.
இயங்குநிலை அழுத்தம் உண்மையில் பெர்னோலியின் சமன்பாட்டின் ஒரு பகுதியாகும். அடிப்படையில் இது இயங்கும் பாய்மத்திற்கான ஆற்றல் காப்பு சமன்பாடாகும். இயங்குநிலை அழுத்தமானது தேக்க அழுத்தம் மற்றும் நிலை அழுத்தம் இடையேயான வேறுபாட்டுக்கு சமமாக இருக்கும்.

உசாத்துணைகள்
------------

* Clancy, L.J. (1975), *Aerodynamics*, Pitman Publishing Limited, London. ISBN 0-273-01120-0
* Houghton, E.L. and Carpenter, P.W. (1993), *Aerodynamics for Engineering Students*, Butterworth and Heinemann, Oxford UK. ISBN 0-340-54847-9
* Liepmann, Hans Wolfgang; Roshko, Anatol (1993), *Elements of Gas Dynamics*, Courier Dover Publications, ISBN 0-486-41963-0

வெளியிணைப்புகள்
---------------

* Definition of dynamic pressure on *Eric Weisstein's World of Science*
**சேசாசலம் மலை** *(Seshachalam Hills)* இந்தியாவின், ஆந்திரப்பிரதேசத்தின் கிழக்கு தொடர்ச்சி மலைகளில் தெற்கில் உள்ளது.

புவியியல்
---------

இந்தப்பகுதியானது முன்காம்ப்ரியன் காலத்தில் (3.8 பில்லியன் முதல் 540 மில்லியன் ஆண்டுகளுக்கு முன்பு வரை) உருவாக்கப்பட்டுள்ளன. இந்த மலைப்பகுதிகளில் உள்ள கனிமங்களில் மணற்கல் மற்றும் சுண்ணாம்புக் கல்லுடன் ஒன்றிணைக்கப்பட்ட சேல் அடங்கும். மேற்கு மற்றும் வடமேற்கில் உள்ள ராயலசீமா மலைப்பகுதிகளிலும், வடக்கே நந்தியால் பள்ளத்தாக்கிலும் இதன் எல்லைகள் உள்ளன.

 **சேஷாச்சலம்** மலைத்தொடர் இனியகாட்சி, தலகோனா

மத முக்கியத்துவம்
-----------------

திருப்பதி, மலைமீது அமைந்துள்ள, இந்துக்களின் புனித யாத்திரை நகரமாகும். இந்த மலைகளில் ஏழு சிகரங்கள் உள்ளன. அதாவது அஞ்சநாத்ரி, கருடாத்ரி, நாராயணாத்ரி, நீலாத்ரி, சேஷாத்ரி, வெங்கடாத்ரி மற்றும் விருஷபாத்ரி. கடல் மட்டத்திலிருந்து சுமார் 600 மீ (2,000 அடி) உயரத்தில் உள்ளது. ஏழு சிகரங்களும் இந்து புராணங்களில் பாம்புகளின் ராஜாவான ஆதிசேடரின் ஏழு தலைகளைக் குறிக்கும் என்று கூறப்படுகிறது. ஸ்ரீவேங்கடேஸ்வர தேசிய பூங்காவும் இந்த பகுதியில் அமைந்துள்ளது. புகழ்பெற்ற இயற்கை வளைவு, திருமலை மலையின் சேஷாச்சலம் மலைகளின் ஒரு பகுதியாகும். இது நடுத்தர மற்றும் உயர் புரோட்டரோசோயிக் ஈயானுக்கு இடையிலான காலத்தைச் சேர்ந்தது.

பாதுகாக்கப்பட்ட வனப்பகுதி
-------------------------

2010ல் இது ஒரு உயிர்க்கோள காப்பகமாக நியமிக்கப்பட்டது. இங்கு மருந்துகள், சோப்புகள், ஆன்மீக சடங்குகளில் பயன்படுத்தப்படும் செஞ்சந்தன காடுகள் அதிக அளவில் இப்பகுதியில் உள்ளன.

காட்சிமாடம்
-----------

* திருமலை மலைகளில் மால்வாடி குண்டம் நீர்வீழ்ச்சி
* சேசாசலம் மலைகளின் அழகிய காட்சி

மேற்கோள்கள்
-----------

* என்சைக்ளோபீடியா பிரிட்டானிக்கா
* ஆந்திராவின் கோயில்கள் மற்றும் புனைவுகள் பரணிடப்பட்டது 2006-05-14 at the வந்தவழி இயந்திரம்
* சேஷாச்சலம் உயிர்க்கோள ரிசர்வ் பரணிடப்பட்டது 2019-09-11 at the வந்தவழி இயந்திரம்
**மாண்புமிகு புரட்சி** அல்லது **1688 ஆம் ஆண்டுப் புரட்சி** என்பது 1688 ஆம் ஆண்டில் இங்கிலாந்தில் இடம்பெற்ற புரட்சியாகும். இங்கிலாந்தின் இரண்டாம் யேம்சு (இசுக்கொட்லாந்தின் ஏழாம் யேம்சு மற்றும் அயர்லாந்தின் இரண்டாம் ஜேம்சு) மன்னனுக்கு எதிராக ஒன்றுபட்ட பல நாடாளுமன்ற அங்கத்தவர்கள் அம்மன்னனை ஆட்சியில் இருந்து அகற்றி, டச்சுப் பிரதேச ஆட்சியாளரான (Stadtholder) மூன்றாம் வில்லியத்தையும் அவரது மனைவியும் இங்கிலாந்தின் இரண்டாம் யேம்சின் மகளுமான இங்கிலாந்தின் இரண்டாம் மேரியையும் ஆட்சியில் அமர்த்துவதை நோக்கமாகக் கொண்டு இப்புரட்சி மேற்கொள்ளப்பட்டது. இறுதியில் வெற்றிபெற்ற நாடாளுமன்றத்தினரால் உருவாக்கப்பட்ட உரிமைகள் மனு (Bill of Rights) எனும் ஒப்பந்தப் பத்திரத்தில் இங்கிலாந்தின் மூன்றாம் வில்லியம் கையெழுத்திட்டதன் மூலம் புதிதாக இங்கிலாந்தில் அரசியலமைப்பு முடியாட்சி ஆரம்பமானது.

1685 ஆம் ஆண்டளவில் இங்கிலாந்துப் நாடாளுமன்ற அங்கத்தவர்களின் எண்ணிக்கை அதிகரித்து வந்தது. அவர்களில் பெரும்பாலானவர்கள் புரட்டஸ்தாந்து மதத்தினைப் பின்பற்றினர். எனினும் இரண்டாம் ஜேம்சு மன்னன் கத்தொலிக்க மதத்தைச் சேர்ந்தவராவார். மன்னனின் மதச் செயற்பாடுகளிலும் பிரான்சு நாட்டுடனான உறவை மேற்கொள்ளலிலும் புரட்டஸ்தாந்து மதத்தைப் பின்பற்றும் நாடாளுமன்ற அங்கத்தவர்கள் இடையூறு விளைவித்தனர். இந்நிலை 1688 ஆம் ஆண்டு சூன் 10 ஆம் திகதியில் இரண்டாம் ஜேம்சுக்கு மகன் பிறந்த போது உச்சநிலையில் காணப்பட்டது.

இரண்டாம் ஜேம்சின் ஊகிக்கப்படும் வாரிசும் புரட்டஸ்தாந்து மதத்தைச் சார்ந்தவருமான இரண்டாம் மேரியையும் அவளது இளைய சகோதரனும் இரண்டாம் ஜேம்சின் வெளிப்படை வாரிசுமான ஜேம்சையும் நாடு கடத்தியமை போன்ற இரண்டாம் ஜேம்சு மன்னனின் நடவடிக்கைகள் நாடாளுமன்றத்தினரை மேலும் வெறுப்புக்குள்ளாக்கின.

மேற்கோள்கள்
-----------

1. ↑  Coward 1980, ப. 298–302.

மேலும் வாசிக்க
--------------

* Ashley, Maurice (1966). *The Glorious Revolution of 1688*. Hodder & Stoughton.  Also published by Panther History (1968).
* Cruickshanks, Eveline (2000). *The Glorious Revolution (British History in Perspective)*. Palgrave Macmillan. பன்னாட்டுத் தரப்புத்தக எண்:0-312-23009-5. .
* DeKrey, Gary S. (2007). *Restoration and Revolution in Britain: A Political History of the Era of Charles II and the Glorious Revolution*. Palgrave Macmillan. பன்னாட்டுத் தரப்புத்தக எண்:978-0-333-65103-2.  A scholarly history of the era.
**எம்.ஐ.ஏ.** (*MIA*) என அழைக்கப்படும் **மாதங்கி 'மாயா' அருள்பிரகாசம்** (பிறப்பு: சூலை 18, 1975, லண்டன், இங்கிலாந்து) ஒரு ராப் இசைப் பாடகர். இவரது மேடைப் பெயரான **எம்.ஐ.ஏ.** என்னும் இவரது உருவாக்கமான இசைக் குழுவின் பெயரால் அழைக்கப்படுகிறார். எம்.ஐ.ஏ. என்பது Missing In Action என்ற ஆங்கில சொற்பதத்தில் இருந்தும் அவரது முழுப்பெயரை குறிப்பதுமாக அமைகிறது. மாதங்கி அருள்பிரகாசம் 2002 இல் தனது இசையமைப்பு, பாடல் ஒலிப்பது போன்றவற்றில் ஆர்வம் செலுத்த தொடங்கி இருந்தாலும் லண்டனின் மேற்கு பகுதிகளில் இவர் 2000 ஆம் ஆண்டு முதல் ஓவியத்துறைகளிலும் திரைப்படத் துறைகளிலும் தனது ஆர்வத்தை காட்ட தொடங்கியிருந்தார். இவரது இசைகள், பாடல்கள் பெரும்பாலும் மின்னணு இசை, நடனம், ஹிப் ஹொப், சொல்லிசை, உலகப் பாடல் வகையை சார்ந்தனவாக இருக்கிறது.

இவர் 2008 ஆம் ஆண்டுக்கான கிராமி விருதுகளுக்குப் பரிந்துரைக்கப்பட்டுள்ளார். மாதங்கியின் பாடல்களில் பெரும்பாலானவை இலங்கையின் விடுதலைப் போராட்டங்களின் ஒலிப்புகள் அதிகமாகவே காணப்படும்.[] விடுதலைப் புலிகளின் உறுப்பினராக அங்கம் வகித்த இவரின் தந்தையான அருள்பிரகாசம் ஆரம்ப காலங்களில் விடுதலைப் போராட்டங்களில் ஈடுபடுத்திக் கொண்டு பின்னர் ஆயுதம் ஏந்திப் போராடியவர் என்பது குறிப்பிடத்தக்கது.[] மேலும் மாதங்கியின் பாடல்கள் விடுதலைப்புலிகளை அங்கீகரிப்பதாக[] இருப்பதாக அமெரிக்காவிற்கு இசைப் பயணத்திற்காக செல்லவிருந்த மாதங்கி தடுக்கப்பட்டார் என்பதும் குறிப்பிடத்தக்கது.

வெளியிட்ட இசைத்தொகுப்புகள்
--------------------------

* பைரசி பண்ட்ஸ் டெரொரிசம் (Piracy Funds Terrorism (2004) )
* அருளர் (Arular, 2005) (பில்போர்ட் 200: #190, சிறந்த எலெக்ரோனிக் இசைத்தொகுப்பு: #3, சிறந்த ஹார்ட்சீக்கர்ஸ்: #14, சிறந்த சுதந்திர இசைத்தொகுப்பு: #16)
* கலா (Kala, 2007)

மேற்கோள்கள்
-----------

1. ↑  "51வது கிராமி விருதுகளுக்கான பரிந்துரைப்பு பாட்டியல்". 2008-12-05 அன்று மூலம் பரணிடப்பட்டது. 2008-12-06 அன்று பார்க்கப்பட்டது.

வெளி இணைப்புகள்
---------------

* M.I.A. - A Beautiful Reflection of the Besieged Tamils of Sri Lanka
**யூபு தீவு** (*Yubu Island*) சப்பான் நாட்டின் யாயாமா தீவுகளிள் அமைந்துள்ள ஒரு தீவாகும். இரியோமோட் தீவுக்கு கிழக்கில் 0.5 கிலோமீட்டர் தொலைவில் யூபு தீவு அமைந்துள்ளது. துணை வெப்பமண்டல தாவரவியல் பூங்கா இத்தீவின் பெரும்பகுதியில் உள்ளடங்கியுள்ளது.

புவியியல் மற்றும் போக்குவரத்து
------------------------------

 யூபு தீவின் தெருக் காட்சி
 இரியோமோட் தீவுக்கும் யூபு தீவுக்கும் இடையே மக்களை ஏற்றிச் செல்லும் தண்ணீர் எருமை வண்டிகள்
யூபு தீவு 0.15 கிமீ 2 பரப்பளவும் 2.0 கிமீ சுற்றளவும் கொண்ட ஒரு சிறிய தீவு ஆகும். இது இரியோமோட் தீவில் இருந்து கிழக்கே 0.5 கிமீ தொலைவில் அமைந்துள்ளது. யூபு தீவுக்கும் இரியோமோட் தீவுக்கும் இடையே உள்ள நீர்மட்டம் பொதுவாக முழங்கால் ஆழத்திற்கு மேல் இருக்காது. அதிக அலையின் போது கூட நீர்மட்டம் சுமார் 1 மீட்டர் ஆழத்தில் இருக்கும். நீர் எருமை வண்டிகள் யூபு தீவுக்கும் இரியோமோட் தீவுக்கும் இடையே போக்குவரத்துக்கான வழிமுறையாகப் பயன்படுத்தப்படுகின்றன. மேலும் இதுவே தீவின் முக்கிய சுற்றுலா அம்சமாகவும் மாறியுள்ளது. குறைந்த அலையாக இருக்கும்போது அலைகள் அமைதியாக இருக்கும். இந்நேரத்தில் தீவுகளுக்கு இடையே நடந்தே செல்ல முடியும். இரியோமோட் தீவு முதல் யூபு தீவு வரையிலான கடலில் நடை போக்குவரத்துக்கு வழிகாட்டும் வகையில் பயன்பாட்டுக் கம்பங்கள் கட்டப்பட்டுள்ளன. ஒரு தாவரவியல் பூங்கா தீவின் பெரும்பகுதி முழுவதுமாக உள்ளடங்கியுள்ளது.

வரலாறு
------

பசிபிக் போருக்குப் பிறகு, 1947 ஆம் ஆண்டு டேக்டோமி தீவு மற்றும் குரோசிமா தீவிலிருந்து இரியோமோட் தீவுக்கு குடிபெயர்ந்த மக்கள், யூபு தீவில் ஒரு குடியேற்றத்தை நிறுவினர். பழ மரங்கள் மற்றும் கரும்புகள் பயிரிடப்பட்டன, நீர் எருமைகள் வளர்க்கப்பட்டன. 

1969 ஆம் ஆண்டு செப்டம்பர் மாதம் 26 ஆம் தேதியன்று எல்சி சூறாவளி யூபு தீவைத் தாக்கியது. இதனால் தீவின் பெரும்பாலான மக்கள் விரைவில் இரியோமோட் தீவுக்குச் சென்றனர். 

ஏப்ரல் 1, 1981 ஆம் ஆண்டு ஏப்ரல் மாதம் 1 ஆம் தேதியன்று தீவில் துணை வெப்பமண்டல தாவரவியல் பூங்கா திறக்கப்பட்டது. இந்தத் தோட்டம் படிப்படியாக விரிவடைந்து தீவின் பெரும்பகுதியை நிரப்பியது. இரியோமோட்டின் தாவரவியல் பூங்கா மற்றும் நீர் எருமை வண்டி சவாரிகள் காரணமாக தீவு பார்வையாளர்களை ஈர்க்கும் ஒரு பிரபலமான சுற்றுலா மையமாக மாறியது.  2017 ஆம் ஆண்டில், ஏறக்குறைய 201,600 சுற்றுலாப் பயணிகள் யூபுவிற்கு வருகை தந்தனர். ஒரே நாளில் உச்சமாக 1,117 பேர் வருகை தந்தனர்.

மேற்கோள்கள்
-----------

1. 1 2 3 4  The Yubu Island Subtropical Botanical Garden (2021-09-28). "由布島の歴史" (ஜப்பானியம்). 2022-08-08 அன்று பார்க்கப்பட்டது.
2. ↑  Taketomi Town (May 4, 2020). "竹富町地区別人口動態票（令和2年3月末）" (PDF). 2020-05-04 அன்று மூலம் (PDF) பரணிடப்பட்டது.
**கே. அசுவத்தம்மா** (*K. Aswathamma*, 1910 - 1944) பழம்பெரும் தென்னிந்தியத் திரைப்பட நடிகையும், பாடகியும் ஆவார்.

வாழ்க்கைக் குறிப்பு
-------------------

மைசூர் இராச்சியம், பெங்களூரைச் சேர்ந்த கன்னட நடிகையான அசுவத்தம்மா, 1934 ஆம் ஆண்டில் முகம்மது பீரின் "மீனலோசனி நாடக சபாவில்" இணைந்து நாடக நடிகையாக அறிமுகமானார். பின்னர் 1935 இல் ராஜா சந்திரசேகர் இயக்கி, குப்பி வீரண்ணாவின் தயாரிப்பில் வெளியான *குப்பி சதாரம்* என்ற கன்னடத் திரைப்படத்தில் கதாநாயகியாக அறிமுகமாகி பிரபலமானார். நன்றாகப் பாடக் கூடியவர். இவரது தனிப் பாடல்கள் பல இசைத்தட்டுகளில் வெளியாகியுள்ளன. *மன்மத விஜயா* என்ற நாடகத்தில் இவர் பாடிய *ஹா பிரியா பிரசாந்த இருதயா* என்ற பாடல் அக்காலத்தில் பெரும் வரவேற்பைப் பெற்றது. தமிழில் முதற்தடவையாக 1937 ஆம் ஆண்டில் சிந்தாமணி திரைப்படத்தில் *சிந்தாமணி* பாத்திரத்தில் கதாநாயகியாக அறிமுகமானார். இத்திரைப்படம் ஓராண்டு காலம் தொடர்ந்து ஓடி சாதனை படைத்தது.

சிந்தாமணி (1937) திரைப்படத்தில் அசுவத்தம்மா
ஈழகேசரி 1938 ஆண்டு மலரில் புதுமைப்பித்தன் எழுதிய கட்டுரை ஒன்றில் இவ்வாறு குறிப்பிட்டுள்ளார்:

|  |  |  |
| --- | --- | --- |
| "| இதுவரை வெளிவந்துள்ள சுமார் 80 தமிழ்த் திரைப்படங்களில் மிகவும் முதன்மையானதாகக் கருதப்பட்டது *சிந்தாமணி* ஆகும்.... படத்தின் கதாநாயகியாக வரும் ஸ்ரீமதி அசுவத்தம்மா பெங்களூர் வாசி. கன்னட பாஷைக்காரர். ஆனால் சிந்தாமணியாக நடிக்கும் போது அவர் பேசிய மழலைத் தமிழ் தமிழர் யாவராலும் விரும்பி அனுபவிக்கப்பட்டது. | "|

சிந்தாமணியை அடுத்து அசுவத்தம்மா 1939 இல் வெளியான சாந்த சக்குபாய் திரைப்படத்தில் கதாநாயகியாக நடித்தார். இதுவே இவர் நடித்த கடைசித் தமிழ்ப் படம் ஆகும். இத்திரைப்படம் தயாரிக்கப்படும் போதே அசுவத்தம்மா உடல்நலம் பாதிக்கப்பட்டார். இதனால் இவர் பாட வேண்டிய ஒரு பாடலை வி. ஆர். தனம் என்ற பாடகியைக் கொண்டு பாடவும் பேசவும் வைத்துப் படத்தில் இணைத்தனர். இதன் மூலம் தமிழ்த் திரையுலகின் முதல் பின்னணி பாடகி என்ற பெயரை வி. ஆர். தனம் பெற்றார்.

1944 ஆம் ஆண்டில் இவர் காசநோயால் பீடிக்கப்பட்டு காலமானார்.

நடித்த திரைப்படங்கள்
--------------------

* குப்பி சதாரம் (கன்னடம், 1935)
* சிந்தாமணி (தமிழ், 1937)
* சாந்த சக்குபாய் (தமிழ், 1939)

பாடல்கள்
--------

* "கிருஷ்ணா கிருஷ்ணா…" (சிந்தாமணி)
* *திவ்ய தரிசனம்..* (சிந்தாமணி)
* *மாயா பிரபஞ்சம்..* (சிந்தாமணி)

மேற்கோள்கள்
-----------

1. 1 2 3  Ashish Rajadhyaksha, Paul Willemen (10-07-2014). "Encyclopedia of Indian Cinema". Routledge. 12-04-2017 அன்று பார்க்கப்பட்டது – Google Books வழியாக. Check date values in: `|accessdate=, |date=` (உதவி)
2. 1 2 3  ராண்டார் கை (26-03-2008). "Chintamani 1937". தி இந்து. 2007-12-23 அன்று மூலம் பரணிடப்பட்டது. 11-04-2017 அன்று பார்க்கப்பட்டது. Check date values in: `|accessdate=, |date=` (உதவி)
3. ↑  புதுமைப்பித்தன் (ஏப்ரல் 1938). "சினிமா உலகம்". *ஈழகேசரி ஆண்டு மலர்*: பக். 132-134.
4. ↑  "MKT Filmography Part I". *M. K. Thyagaraja Bhagavathar fan site*. 4-07-2008 அன்று மூலம் பரணிடப்பட்டது. 2008-10-12 அன்று பார்க்கப்பட்டது. Check date values in: `|archivedate=` (உதவி)
5. ↑  "கிருஷ்ணா கிருஷ்ணா (சிந்தாமணி 1937)". 24-02-2008. 25-06-2017 அன்று பார்க்கப்பட்டது – YouTube வழியாக. Check date values in: `|accessdate=, |date=` (உதவி)
1750 ஆம் ஆண்டு முதல் உல்ஃப் எண்கள்.
**உல்ஃப் எண்** *(Wolf number)* என்பது சூரியனின் மேற்பரப்பில் காணப்படும் சூரியப் புள்ளிகள் மற்றும் சூரியப் புள்ளிகளின் தொகுதிகள் தொடர்பான எண்ணிக்கை அளவாகும். இதை அனைத்துலக சூரியப்புள்ளி எண், ஒப்பீட்டு சூரியப்புள்ளி எண் அல்லது சூரிச் எண் என்றும் அழைக்கிறார்கள்.

1848 ஆம் ஆண்டில் சுவிட்சர்லாந்து நாட்டின் சூரிச் நகரைச் சார்ந்த யோகான் ருடால்ஃப் உல்ஃபு இக்கணக்கிடும் முறையை கண்டறிந்த காரணத்தால் இவ்வெண்ணிக்கை உல்ஃப் எண் என்ற பெயரால் அழைக்கப்படுகிறது. சூரியனின் மேற்பரப்பில் காணப்படும் புள்ளிகள் மற்றும் புள்ளிகள் தொகுதி இரண்டையும் இணைத்து கணக்கிடும் முறை பயன்படுத்துவதன் காரணம் யாதெனில், கணக்கெடுப்பில் விடுபட்டுப் போகும் மிகச்சிறிய புள்ளிகளின் எண்ணிக்கையை ஈடு செய்ய வேண்டும் என்பதற்காகவேயாகும்.

இந்த எண்ணிக்கையை சேகரிக்கப்பதையும், அட்டவணைப் படுத்துவதையும் 150 ஆண்டுகளாக ஆராய்ச்சியாளர்கள் மேற்கொண்டு வருகின்றனர். சூரியப்புள்ளி நடவடிக்கையானது ஒரு சுழற்சி முறையின் அடிப்படையில் நடைபெறுகிறது என்பதையும், அதிகபட்சமாக அச்சுழற்சி ஒவ்வொரு 9.5 முதல் 11 ஆண்டுகள் கால இடைவெளியில் நிகழ்கின்றன என்பதையும் அவர்கள் கண்டறிந்துள்ளனர். (குறிப்பு: சூரிய நிகழ்வுகள் தரவு மையத்தின்SIDC 300 ஆண்டுகால தரவுகள் மற்றும் விரைவு ஃபூரியே உருமாற்றம் அடிப்படையிலான தரவுகள், இச்சுழற்சியின் அதிகபட்ச கால இடைவெளி 10.4883 எனக் கூறுகின்றன). 1843 ஆம் ஆண்டில் இச்சுழற்சி சாமுவேல் எயின்றிச் சிகாவ்பே என்பவரால் அறியப்பட்டது.

ஒப்பீட்டு சூரியப்புள்ளி எண்ணைக் ( ) கணக்கிட பின்கண்ட சூத்திரம் பயன்படுகிறது.
(சூரியப் புள்ளி நடவடிக்கையின் தினசரி அட்டவணையில் இருந்து திரட்டப்பட்டது)

{\displaystyle R=k(10g+s)\,}

  

இங்கு,

* {\displaystyle s} என்பது தனித்தனியான புள்ளிகளின் எண்ணிக்கை,
* {\displaystyle g} என்பது தொகுதிகளாக இருக்கும் புள்ளிகளின் எண்ணிக்கை, மற்றும்
* {\displaystyle k} என்பது அமைவிடம் மற்றும் பயன்படுத்தப்படும் கருவிக்கேற்ப மாறுபடும் ஒரு காரணி. இது, நோக்கீட்டுக் காரணி அல்லது தன்னிலை குறுக்கக் கெழு K என்றும் கருதப்படுகிறது.

2015 சூலை முதல் தேதி முதல் திருத்தி மேம்படுத்தப்பட்ட உல்ஃப் எண்களின் பட்டியல் கிடைக்க வழிவகை செய்யப்பட்டுள்ளது.

மேற்கோள்கள்
-----------

1. ↑  "The Sun - History". 2001-11-25. 2012-01-08 அன்று பார்க்கப்பட்டது.
2. ↑  SIDC, RWC Belgium, World Data Center for the Sunspot Index, Royal Observatory of Belgium, 'year(s)-of-data'.
3. ↑  "personal reduction coefficient K" (PDF). 2011-07-27 அன்று மூலம் (PDF) பரணிடப்பட்டது. 2016-01-26 அன்று பார்க்கப்பட்டது.
4. ↑  Switching to the new Sunspot Number (1 July 2015)

புற இணைப்புகள்
--------------

* The Exploratorium's Guide to Sunspots
* Solar Influences Data Analysis Center (SIDC) for the Sunspot Index பரணிடப்பட்டது 2017-08-03 at the வந்தவழி இயந்திரம்
* NASA Solar Physics Sunspot Cycle page and Table of Sunspot Numbers (txt) by month since 1749 CE
* Clement Juglar and the transition from crises theory to business cycle theories
இந்தியாவின் கேரள மாநிலத்தின் ஆலப்புழா மாவட்டத்தில் உள்ள ஒரு கிராமம் **நெடுமுடி** (Nedumudi). மலையாள நடிகர் நெடுமுடி வேணுவின் பிறப்பிடம் இந்த கிராமமாகும். பம்பா ஆற்றங்கரையில் நெடுமுடி கிராமம் அமைந்துள்ளது. கேரளாவில் 100% கல்வியறிவைப் பெற்ற முதல் கிராமம் இதுவாகும் .

காலநிலை
-------

நெடுமுடி குட்டநாட்டின் ஒரு பகுதியாகும். இங்கு மிதமான காலநிலையை நிலவுகிறது. இலையுதிர்காலத்தில், பாம்பா நதியில் வெள்ளப்பெருக்கு காணப்படும். ஆற்றின் இந்த நீரோட்டமானது நெடுமுடியின் முக்கிய பொருளாதார தொழிலான விவசாயத்திற்கு ஆதாரமாக உள்ளது. இந்த கிராமத்தின் முக்கிய கொண்டாட்டமாக கோட்டாறில் உள்ள ஸ்ரீ பகவதி கோயிலின் ஆண்டு விழா உள்ளது. இது அத்தவத்தலாவில் அமைந்துள்ளது. இந்த விழாவை நெடுமுடியின் நான்கு *காரங்கள்* (துணைப்பிரிவுகள்) அமைப்பும் கோயில் நிர்வாகமும் இணைந்து நடத்துகின்றன.

புள்ளிவிவரங்கள்
---------------

2011 ஆம் ஆண்டு இந்திய மக்கள் தொகை கணக்கெடுப்பின்படி, நெடுமுடியின் மக்கள் தொகை 14601 ஆக இருந்தது, இதில் 7,049 ஆண்களும் 7,552 பெண்களும் உள்ளனர். நெடுமுடி கிராமம் புவியியல் ரீதியாக 4 பிரிவுகளாகப் பிரிக்கப்பட்டுள்ளது, அதாவது 1) அத்தவத்தலா 2) தொட்டுவத்தலா 3) தெக்கேமுரி 4) போங்கா

* ஆலப்பழா சங்கணாச்சேரி சாலை, நெடுமுடிஆலப்பழா சங்கணாச்சேரி சாலை, நெடுமுடி
* நெடுமுடியின் கதகலியில் கர்ணன்நெடுமுடியின் கதகலியில் கர்ணன்
* நெடுமுடியின் கதகளியில் துரியோதனன்நெடுமுடியின் கதகளியில் துரியோதனன்

மேற்கோள்கள்
-----------

1. ↑  "Census of India:Villages with population 5000 & above". Registrar General & Census Commissioner, India. 8 December 2008 அன்று மூலம் பரணிடப்பட்டது. 2008-12-10 அன்று பார்க்கப்பட்டது.
2. ↑
**மெட்டல் ஹலைடு விளக்கு (Metal Halide Bulb)**
உலோக ஹேலைட்டு விளக்கு அல்லது மெட்டல் ஹலைடு விளக்குகள் இது ஒரு HID (High Intensity Discharge-உயர் மின் உமிழ்வு), அதாவது ஆவியாக்கப்பட்ட பாதரசம் மற்றும் உலோக ஹலைடுகளின் வாயு கலவையைக் கொண்டுள்ள ஓர் உமிழ்வுக்குழாயில் ஏற்படும் மின்சார பொறி மூலம் ஒளியை உற்பத்தி செய்கிறது. இங்கு பயன்படுத்தப்படும் மிகவும் பொதுவான உலோக ஹலைடு கலவை சோடியம் அயோடைடு ஆகும். 

உமிழ்வுக்குழாய் அதன் இயங்கு வெப்ப நிலையை அடைந்ததும், சோடியம் அயோடினில் இருந்து பிரியும் போது உண்டாகும் அயனாக்கத்திலிருந்து வெளிப்படும் நிறமாலையினால் வெளிச்சம் உண்டாகும். இதன் விளைவாக, மெட்டல் ஹலைடு விளக்குகள் ஒரு வாட்டிற்கு சுமார் 75–100 lumens வரை அதிக ஒளிரும் செயல்திறனைக் கொண்டுள்ளன.

மேற்கோள்கள்
-----------

1. ↑  Hordeski, Michael F. (2005). *Dictionary of energy efficiency technologies*. USA: CRC Press. பக். 175–176. பன்னாட்டுத் தரப்புத்தக எண்:978-0-8247-4810-4.
2. ↑  Grondzik, Walter T.; Alison G. Kwok; Benjamin Stein; John S. Reynolds (2009). *Mechanical and Electrical Equipment for Buildings, 11th Ed.*. USA: John Wiley & Sons. பக். 555–556. பன்னாட்டுத் தரப்புத்தக எண்:978-0-470-57778-3. .
**குளித்தலை வட்டம்** , தமிழ்நாட்டின் கரூர் மாவட்டத்தில் உள்ள நான்கு வட்டங்களில் ஒன்றாகும். இந்த வட்டத்தின் தலைமையகமாக குளித்தலை நகரம் உள்ளது. இந்த வட்டத்தில் தோகைமலை, குளித்தலை மற்றும் நங்கவரம் என மூன்று உள்வட்டங்களும், 45  வருவாய் கிராமங்களும் உள்ளன.

இவ்வட்டத்தில் குளித்தலை ஊராட்சி ஒன்றியம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 206,731 ஆகும். அதில் 102,029 ஆண்களும், 104,702 பெண்களும் உள்ளனர். 50,997 குடும்பங்கள் கொண்ட இவ்வட்ட மக்கள்தொகையில் 72.7% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 73.2% மற்றும்பாலின விகிதம் 1,000 ஆண்களுக்கு, 1,026 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 22006 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 975 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 48,345 மற்றும் 140 ஆகவுள்ளனர். மக்கள்தொகையில் இந்துக்கள் 96.53%, இசுலாமியர்கள் 1.75%, கிறித்தவர்கள் 1.66% மற்றும் பிறர் 0.07% ஆகவுள்ளனர்.

மேற்கோள்கள்
-----------

1. ↑  Karur District Revenue Administration
2. ↑  குளித்தலை வட்டத்தின் வருவாய் கிராமங்கள
3. ↑  குளித்தலை வட்டத்தின் மக்கள்தொகை பரம்பல்

| * பா
* உ
* தொ
கரூர் மாவட்டம் |
| --- |
| மாவட்ட தலைநகரம் | கரூர் |
| மாநிலம் | 
* தமிழ்நாடு

 |
| பகுதி | 
* கொங்கு நாடு

 |
| வருவாய் வட்டங்கள் | அரவக்குறிச்சி வட்டம் **·** கரூர் வட்டம் **·**  கிருஷ்ணராயபுரம் வட்டம் **·** குளித்தலை வட்டம் **·** கடவூர் வட்டம் **·** மண்மங்கலம் வட்டம் **·** புகளூர் வட்டம் |
| மாநகராட்சி | கரூர் மாநகராட்சி |
| நகராட்சிகள் |  கரூர்  **·**  குளித்தலை  **·**  புகளூர்  **·**  பள்ளப்பட்டி |
| பேரூராட்சிகள் | அரவக்குறிச்சி  **·** கிருஷ்ணராயபுரம் **·**  மருதூர் **·**  நங்கவரம் **·**  பழைய ஜெயங்கொண்ட சோழபுரம் **·**  புலியூர் **·**  புஞ்சை தோட்டகுறிச்சி  **·**  உப்பிடமங்கலம் |
| ஊராட்சி ஒன்றியங்கள் | கரூர் **·** கே.பரமத்தி **·**  அரவக்குறிச்சி **·** குளித்தலை **·** தாந்தோணி **·** தோகைமலை **·** கிருஷ்ணராயபுரம் **·** கடவூர் |
| சட்டமன்றத் தொகுதிகள் | கரூர்  •  அரவக்குறிச்சி  • கிருஷ்ணராயபுரம்  •  குளித்தலை |
| வழிபாட்டுத் தலங்கள் | பகுப்பு:கரூர் மாவட்டத்திலுள்ள இந்துக் கோயில்கள் |
| இணையதளம் |  |
|  நெடுங்குழு → | 4 |
| --- | --- |
| ↓  கிடை வரிசை |
| **4** | Cobalt, electrolytic made, 99,9%27Co |
| **5** | Rhodium, powder, pressed, remelted 99,99%45Rh |
| **6** | Pieces of pure iridium77Ir |
| **7** | 109Mt |

**நெடுங்குழு 9**  உள்ள தனிமங்களை கோபால்ட் தொகுதி தனிமங்கள் என்று அழைக்கப்படுகிறது. இக்குழுவில் வலைக்குழுவின் இடை நிலை உலோகங்களான கோபால்ட்(Co),ரோடியம்(Rh) ,இரிடியம்(Ir) , மெய்ட்னீரியம் (Mt) ஆகிய நான்கும் இருக்கின்றன. இதில் மெய்ட்னீரியமின் எல்லா ஓரிடத்தான்களும் கதிரியக்கப் பண்புகளை கொண்டுள்ளது. இயற்கையாக கிடைக்கப்படாத இவை மிகச் சிறிய அளவில் உற்பத்தி செய்யப்பட்டுள்ளது.
எல்லா நெடுங்குழுக்களை போலவே இங்கும் எதிர்மின்னி அமைப்பில், இறுதிக் கூட்டில் எல்லா தனிமங்களும் இரண்டு எதிர்மின்னிகளை கொண்டுள்ளது. அனால் அதிசயக்கும் விதமாக ரோடியம் மட்டும் ஒரு எதிர்மின்னியை கொண்டுள்ளது. 
இவை பெரும்பாலும் மின்னியல் பயன்பாட்டிற்கும் , கலப்புலோகம் தயாரிக்கவும், தொழிற்சாலை வினைவேகமாற்றியாகவும் பயன்படுத்தப்படுகிறது.

  


|  அணு எண் | தனிமம் | ஒரு கூட்டில் உள்ள எதிர்மின்னிகள் |
| --- | --- | --- |
| 27 | கோபால்ட் | 2, 8, 15, 2 |
| 45 | ரோடியம் | 2, 8, 18, 16, 1 |
| 77 | இரிடியம் | 2, 8, 18, 32, 15, 2 |
| 109 | மெய்ட்னீரியம் | 2, 8, 18, 32, 32, 15, 2 |

| * பா
* உ
* தொ
தனிம அட்டவணை |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 1 | 2 |  | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| 1 | H |  | He |
| 2 | Li | Be |  | B | C | N | O | F | Ne |
| 3 | Na | Mg |  | Al | Si | P | S | Cl | Ar |
| 4 | K | Ca |  | Sc | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| 5 | Rb | Sr |  | Y | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| 6 | Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| 7 | Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |

 |
| 

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
| S-வலயக்குழு | F-வலயக்குழு | D-வலயக்குழு | P-வலயக்குழு |

 |

 |
**மாண்டே மொழிகள்** என்பது, மேற்கு ஆப்பிரிக்காவில் பல நாடுகளில் பேசப்படும் பல்வேறு மொழிகளை ஒருங்கே குறிக்கிறது. மான்டின்கா, சோனின்கே, பம்பாரா, தியோவுலா, போசொ, மென்டே, சுசு, வாய் போன்ற பல்வேறு இனக்குழுக்களை உள்ளடக்கிய மாண்டே இனக்குழுக் குடும்பத்தைச் சேர்ந்த மக்கள் இம்மொழியைப் பேசுகின்றனர். புர்க்கினா பாசோ, மாலி, செனகல், கம்பியா, கினியா, கினி-பிசாவு, சியேரா லியோனி, லைபீரியா, ஐவரி கோஸ்ட் போன்ற நாடுகளில் இம்மொழிகளைப் பேசுவோர் மில்லியன் கணக்கில் உள்ளனர். மாண்டே மொழிகள், நைகர்-கொங்கோ மொழிக்குடும்பத்தின் ஒரு கிளை எனவே கருதப்பட்டு வருகிறது. எனினும் இவ்வகைப்பாடு எப்போதும் சர்ச்சைக்கு உரியதாகவே இருந்து வருகிறது.

வரலாறு
------

மாண்டே மொழிகளின் வயது குறித்துப் பல்வேறு கருத்துக்கள் நிலவுகின்றன. மாண்டே மொழிகள் நைகர்-கொங்கோ மொழி குடும்பத்தின் ஒரு கிளை எனும் கருத்துக்கொண்ட கிரீன்பர்க் என்பவர், தற்காலத்துக்கு முன் 7000 காலப்பகுதியிலேயே மாண்டே மொழிகள், பிரியத் தொடங்கிவிட்டதாகக் கூறுகிறார். இம்மொழியைப் பேசியோர் புதிய கற்காலப் பண்பாட்டுக்கு உரியவர்களாக இருந்தனர். "பசு", "ஆடு", "பயிர்" செய்தல் போன்றவற்றுக்குரிய மாண்டேச் சொற்கள் இதனைக் குறித்துக் காட்டுகின்றன.

வகைப்பாடு
---------

பெரும்பாலான நைகர்-கொங்கோ மொழிகளுடைய உருபனியல் இயல்புகள் சில மாண்டே மொழிகளில் காணப்படவில்லை. இவ்வாறான இயல்புகள் உருவாவதற்கு முந்திய காலத்திலேயே மாண்டே மொழிகள் பிரிந்து விட்டதாலேயே இவ்வாறு ஏற்பட்டிருக்கக்கூடும் என பிளெஞ்ச் என்பவர் விளக்குகிறார். துவ்யர் என்பார், மாண்டே மொழிகளைப் பிற நைகர்-கொங்கோ கிளைகளுடன் ஒப்பிட்டு, மாண்டே மொழிகள் கூடிய அளவுக்குப் பிற கிளைகளிலிருந்து விலகிக் காணப்பட்டாலும், அனைத்தும் ஒரே குடும்பத்தைச் சேர்ந்தவையே என்கிறார். டிம்மென்டால் என்பவர், மாண்டே மொழிகள், நைகர்-கொங்கோவின் கிளையாக இருப்பதற்குரிய சான்றுகள் மிகக் குறைவே எனக் கூறுவதுடன், இதை ஒரு தனிக் குடும்பமாகக் கொள்வதே பொருத்தம் என்கிறார்.

மேற்கோள்கள்
-----------

1. ↑  D.F. McCall, "The Cultural Map and Time Profile of the Mande Speaking Peoples," in C.T. Hodge (ed.). Papers on the Manding, Indiana University, Bloomington, 1971
2. ↑  Gerrit Dimmendaal, "Language Ecology and Linguistic Diversity on the African Continent", *Language and Linguistics Compass* 2/5:841.